

**Kontaktai:**

Liga Bite

 „Samsung Electronics Baltics”

 Tel: +371 67076046

l.bite@samsung.com

**Praktiškos Kalėdinės dovanos: 5 idėjos, kaip nustebinti artimuosius**

**Gruodžio mėnesį daugelis sieja su magišku ir jaukiu šventiniu laikotarpiu, tačiau kitiems šis mėnuo asocijuojasi su galvos skausmu, kokias dovanas išrinkti artimiesiems. Norintiems savo šeimos narius nustebinti praktiška dovana, ekspertas siūlo įteikti buitinės technikos prietaisus, kurie pagelbės ir mėgstantiems suktis buityje, ir tiems, kuriems maisto gaminimas ir namų tvarkymas nėra smagi veikla.**

„Buitinė technika gali būti puiki dovana artimiesiems. Platus pasirinkimas leis rasti prietaisą, kuris ne tik atitiks kiekvieno poreikius, tačiau ir neviršys jūsų numatyto biudžeto. Be to, tokia dovana yra labai praktiška ir būsite kone garantuoti, kad nenueis veltui“, – sako „Samsung“ buitinės technikos ekspertas Vytautas Povilas Jurgaitis.

**Mėgstantiems švarą ir tvarką namuose**

Švariuose namuose mėgsta būti kiekvienas, tačiau tikrai ne visi mėgsta tvarkytis ir stengiasi tvarkymosi laiką sumažinti kiek įmanoma daugiau. Tokiems žmonėms ekspertas rekomenduoja padovanoti belaidį arba robotą dulkių siurblį.

„Šiais laikais rinkoje ypatingai daug prietaisų, kurie ne tik pagreitina buities procesus, tačiau netgi juos atlieka už mus. Siurblys robotas ypatingai tiks žmonėms, kurie neturi ir nenori jo skirti namų ruošai. Tad dovanodami tokį prietaisą jūs ne tik įteikiate žmogui dovaną, tačiau ir suteikiate galimybę daugiau laiko skirti jo mėgstamai veiklai,“ – pataria V. P. Jurgaitis.

 „Kitas variantas – dulkių siurblys šluota. Toks įrenginys neužima daug vietos, o norint išsiurbti grindis, nereikia prietaiso įjungti į elektros lizdą, todėl neteks vynioti ilgų laidų. Rinkoje šių įrenginių tikrai daug, todėl galite rinktis iš įvairiausių spalvų ir modelių. Pavyzdžiui, stilingo dizaino BESPOKE linijos siurblių net nesinorės slėpti sandėliuke, priešingai, jis gali tapti ir namų interjero detale“, – pataria ekspertas.

**Taupantiems laiką virtuvėje**

Pasak V. P. Jurgaičio, buitinė technika palengvina mūsų gyvenimą įvairiose srityse, tačiau virtuvėje galima rasti daugiausia prietaisų, kurie sutaupo nemažai mūsų laiko ir maisto gaminimą paverčia greitesniu bei malonesniu procesu net nemėgstantiems suktis virtuvėje.

Dienos pradžia neatsiejama nuo pusryčių ir kavos, tačiau ryte mes visi skubame ir neturime laiko stovėti prie viryklės, todėl kavos virimo aparatas ar vaflių keptuvė pravers kiekvienam. Kavos mylėtojai tikrai apsidžiaugs, jei padovanosite galimybę skania kava mėgautis neišėjus iš namų. Smagu ir tai, jog yra daug kavos aparatų rūšių, todėl neturėtų būti sunku rasti kiekvieno poreikius atitinkantį variantą, kuris neviršija numatyto biudžeto. Nemėgstantiems kavos, galite pasidairyti į įvairias keptuves, pavyzdžiui vaflinę. Toks variantas leis sutaupyti laiko, o atradus tinkamą receptą, leis mėgautis gardžiausias vafliais namuose.

Jei dovaną renkate žmogui, kuris nemėgsta daug laiko praleisti virtuvėje, apgalvokite orkaitės su atskirai valdomomis viršutine bei apatine zonomis, karšto oro gruzdintuve ir garų funkcija variantą. Tai puikus prietaisas neturintiems laiko ar nemėgstantiems gaminti. Dėl savo funkcionalumo šis prietaisas leidžia greitai ruošti kelis patiekalus vienu metu nepraleidžiant laiko prie puodų. Pavyzdžiui, vienu metu galite kepti vištienos sparnelius ir garuose ištroškinti sveiką garnyrą. Kadangi prietaisas palaiko ir žemas temperatūras, jis puikiai tiks Sous Vide vakuuminės virtuvės gerbėjams ir mėgstantiems džiovinti miško bei daržo gėrybės. Negana to, įrenginys leidžia maistą gaminti visiškai nenaudojant riebalų, todėl gali tapti puikia kalėdine dovana tiems, kurie maitinasi sveikai.

**Apie „Samsung Electronics Co., Ltd.“:**

„Samsung“ įkvepia pasaulį tobulėti, o savo idėjomis kuria išmanią ateitį. Bendrovė ieško naujų sprendimų pagerinti skirtingas technologijas pradedant telefonais baigiant televizoriais. Norėdami sužinoti įdomiausias naujienas, apsilankykite news.samsung.com.